**AMDANOM NI:**

Mae Mind Conwy yn elusen benodedig ar gyfer iechyd meddwl. Mae wedi ymroi i ddarparu cymorth trawsnewidiol i unigolion sy’n wynebu heriau iechyd meddwl. Rydym ni’n angerddol dros godi ymwybyddiaeth, cael gwared â stigma, a sicrhau bod gofal iechyd meddwl yn hygyrch i bawb yn ein cymuned.

# Arweinydd Cynhyrchu Incwm

Gradd/Cyfradd Cyflog: £32,000 Gwirioneddol Oriau: Amser llawn - 35 awr yr wythnos

Gwyliau Blynyddol: 35 diwrnod pro rata (gan gynnwys gwyliau banc) Yn gyfrifol i: Prif Weithredwr

# Nod y swydd:

Ymunwch â'n tîm deinamig i arwain mentrau cynhyrchu incwm a fydd yn arallgyfeirio ac yn hybu ein ffrydiau ariannu. Bydd eich ymdrechion yn cefnogi ein cenhadaeth yn uniongyrchol i ddarparu gwasanaethau gwell i unigolion sy'n profi heriau iechyd meddwl. Mae hon yn swydd newydd yn yr elusen a grëwyd mewn ymateb i ofynion sy'n dod i'r amlwg a gweithrediad strategaeth Mind Conwy.

Rydym am benodi unigolyn profiadol i arwain datblygiad Strategaeth Codi Arian ac Ymgysylltu Mind Conwy, hyrwyddo ein cyrsiau hyfforddi corfforaethol a chydweithio â rhanddeiliaid, gyda'r nod o sicrhau twf incwm sylweddol.

Arwain tîm i fwayafu incwm sy'n cynnwys Swyddog Codi Arian, Swyddog Cyfryngau Cymdeithasol a Hyfforddwr sy'n darparu Cyrsiau Cymorth Cyntaf Iechyd Meddwl i sefydliadau ar draws Gogledd Cymru.

# Prif Gyfrifoldebau:

* Ymchwil ar y Cyd: Bod yn bartner i’r Prif Weithredwr ac aelodau allweddol o’r tîm i archwilio a sicrhau cyfleoedd ariannu newydd.
* Arweinyddiaeth Tîm: Goruchwylio’r Tîm Cynhyrchu Incwm, sy’n cynnwys marchnata ein gwasanaethau, trefnu hyfforddiant allanol i sefydliadau a chodi arian.
* Ysgrifennu Cynigion Strategol: Arwain y gwaith o greu a chyflwyno cynigion codi arian arloesol, gan sicrhau aliniad â gofynion y rhoddwr a’r sefydliad.
* Datblygiad Strategol: Cynnig Strategaeth Cynhyrchu Incwm sy'n cyd-fynd â'n nodau sefydliadol trosfwaol.
* Gweithredu'r Cynllun: Ysgogi gweithrediad y Cynllun Cynhyrchu Incwm, gan gynnwys marchnata, cyhoeddusrwydd, codi arian a mentrau corfforaethol a hyfforddi.
* Meithrin Perthynas: Creu cysylltiadau cryf gyda sefydliadau lleol i hyrwyddo ein rhaglenni hyfforddi corfforaethol.

# Cynhyrchu Incwm

* Arweiniad Arbenigol: Darparu gwybodaeth arbenigol ar gynhyrchu incwm a thwf i uwch reolwyr.
* Amrywio Ffrydiau Incwm: Datblygu ffynonellau incwm cynaliadwy trwy gontractau, grantiau, a chyfleoedd arloesol fel pecynnau llesiant yn y gweithle, hyfforddiant staff mewn rheoli iechyd meddwl, codi arian yn y gymuned a chodi arian corfforaethol.
* Strategaeth Twf Busnes: Arwain y tîm wrth greu strategaeth twf busnes cadarn ar gyfer cynhyrchu incwm yn Mind Conwy a'i is-gwmnïau.
* Hyrwyddo Proffil Uchel: Hyrwyddo ein gwasanaethau i sefydliadau proffil uchel a nodi cyfleoedd cynhyrchu incwm arloesol.

# Sefydliadol

* Cyfranogiad gweithredol: Mynychu a chyfrannu at gyfarfodydd, gan sicrhau aliniad â nodau sefydliadol.
* Cydymffurfiaeth: Cadw at ganllawiau Iechyd a Diogelwch, polisïau'r cwmni, a rheoliadau GDPR.
* Datblygu Polisi: Cyfrannu at ddatblygu a chynnal polisïau ariannol, gan sicrhau cydymffurfiaeth â deddfwriaeth.
* Hyrwyddo a Chodi Arian: Mynd ati i hyrwyddo gwaith yr elusen a chymryd rhan mewn gweithgareddau codi arian.
* Sicrhau Ansawdd: Sicrhau cydymffurfiaeth â safonau ansawdd mewnol.
* Canolbwyntio ar Ddefnyddwyr Gwasanaeth: Blaenoriaethu anghenion ein defnyddwyr gwasanaeth ym mhob gweithgaredd.
* Cenhadaeth a Gwerthoedd: Cynnal a hyrwyddo cenhadaeth a gwerthoedd yr elusen.

# Cysylltiadau a pherthnasoedd allweddol

**Mewnol:** Prif Weithredwr, Uwch Dîm Arwain, Tîm Cynhyrchu Incwm

**Allanol:** Sefydliadau ariannu, rhoddwyr lefel uchel a chorfforaethau

Ymunwch â ni yn y rôl gyffrous hon lle bydd eich cyfraniadau yn cael effaith sylweddol ar ein gallu i gefnogi'r rhai mewn angen. Byddwch yn rhan o dîm brwdfrydig sy'n ymroddedig i wneud gwahaniaeth!

# Cwmpas y swydd-ddisgrifiad

Mae'r swydd-ddisgrifiad hwn yn adlewyrchu gofynion a chyfrifoldebau uniongyrchol y swydd. Nid yw'n rhestr hollgynhwysfawr o'r dyletswyddau ond mae'n rhoi syniad cyffredinol o'r gwaith a wneir a all amrywio o ran manylder yng ngoleuni gofynion a blaenoriaethau newidiol. Caiff unrhyw newidiadau mawr eu gwneud yn dilyn ymgynghori â deiliad y swydd.

# Manyleb y Person

Y sgiliau, y wybodaeth a'r galluoedd penodol sydd eu hangen ar unigolyn i allu cyflawni'r rôl yn effeithiol.

### Hanfodol:

* Profiad arallgyfeirio ffrydiau incwm ar gyfer dyfodol cynaliadwy
* Profiad sicrhau ffrydiau incwm anghyfyngedig
* Profiad weithio'n uniongyrchol ag arianwyr
* Profiad farchnata ar gyfryngau cymdeithasol
* Ysgrifennu adroddiadau ar gyfer arianwyr a'r Prif Weithredwr
* Profiad reoli tîm
* Defnyddiwr TG profiadol gyda gwybodaeth ardderchog Office 365
* Profiad weithio ar lefel uwch
* Y gallu i feddwl yn greadigol a gwneud penderfyniadau cadarn
* Y gallu i gyfrannu a chydweithio fel rhan dîm
* Yn barod iawn i fentro ac yn llawn cymhelliant
* Profiad amlwg ragori ar dargedau a chyllidebau incwm
* Sgiliau trefnu a rheoli amser
* Sgiliau dylanwadu a thrafod
* Sylw rhagorol i fanylion gyda lefel uchel gywirdeb

### Dymunol:

 Cydgysylltu'n uniongyrchol â'r Prif Weithredwr  Wedi'ch addysgu o leiaf i Safon Uwch neu gyfwerth  Yr Iaith Gymraeg

### Y Broses Gwneud Cais

Rydyn ni eisiau gwneud ein rolau mor hygyrch ag y gallwn i’r ystod ehangaf bosibl o ymgeiswyr, felly mae’r sgyrsiau hyn yn rhoi cyfle i chi ofyn cwestiynau, i weld a yw eich sgiliau a’ch profiad yn addas, ac i gael gwybod mwy am y broses gwneud cais.

Trefnwch sgwrs dros y ffôn gyda ni cyn i chi wneud cais, a byddwn yn trafod y swydd gyda chi, a sut mae eich sgiliau a’ch profiad yn cyd-fynd â’r disgrifiad swydd a manyleb y person, a gallwn drafod sut mae llenwi’r ffurflen gais.

Ar ôl i chi gyflwyno eich ffurflen gais, byddwn yn cymharu eich cais â’r hyn rydyn ni’n chwilio amdano gan ddefnyddio’r manyleb person. Os byddwch yn addas, byddwn yn cysylltu â chi am gyfweliad.

#### Manylion cyswllt ar gyfer y sgwrs gychwynnol:

recruitment@conwymimd.org.uk

#### Dylid anfon ffurflenni cais wedi’u llenwi ar e-bost i:

recrutiment@conwymind.org.uk

#### Y dyddiad cau ar gyfer cyflwyno ceisiadau yw:

#### **5pm, 13 Rhagfyr 2024**

#### Dyddiad y Cyfweliadau:

**15 a 16 Ionawr 2025** – Cynhelir y cyfweliadau wyneb yn wyneb yn Uned 5325, Parc Busnes Gogledd Cymru, Abergele, Conwy, LL22 8LJ